CELEX: 42018X1857
Language: mt
Date: 2018-11-28 00:00:00
Title: Ir-Regolament Nru 39 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Id-dispożizzjonijiet uniformi li jikkonċernaw l-approvazzjoni tal-vetturi fir-rigward tat-tagħmir tal-ispeedometer u l-odometru inkluża l-installazzjoni tiegħu [2018/1857]

28.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 302/106
               
            
         It-testi oriġinali tan-NU/KEE biss għandhom effett ġuridiku skont id-dritt internazzjonali pubbliku. L-istatus u d-data tad-dħul fis-seħħ ta' dan ir-Regolament għandhom jiġu ċċekkjati fl-aħħar verżjoni tad-dokument tal-istatus tan-NU/KEE TRANS/WP.29/343, disponibbli fuq:
         http://www.unece.org/trans/main/wp29/wp29wgs/wp29gen/wp29fdocstts.html
         Ir-Regolament Nru 39 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Id-dispożizzjonijiet uniformi li jikkonċernaw l-approvazzjoni tal-vetturi fir-rigward tat-tagħmir tal-ispeedometer u l-odometru inkluża l-installazzjoni tiegħu [2018/1857]
         Li jinkorpora t-test validu kollu sa:
         Is-Suppliment 1 tas-serje 01 ta' emendi — Id-data tad-dħul fis-seħħ: 10 ta' Ottubru 2017
         WERREJ
         REGOLAMENT
         
                     1.
                  
                  Kamp ta' applikazzjoni
                  
               
                     2.
                  
                  Definizzjonijiet
                  
               
                     3.
                  
                  Applikazzjoni għall-approvazzjoni
                  
               
                     4.
                  
                  Approvazzjoni
                  
               
                     5.
                  
                  Speċifikazzjonijiet
                  
               
                     6.
                  
                  Modifiki tat-tip ta' vettura
                  
               
                     7.
                  
                  Il-konformità tal-produzzjoni
                  
               
                     8.
                  
                  Penali għal nuqqas ta' konformità tal-produzzjoni
                  
               
                     9.
                  
                  Ismijiet u indirizzi tas-Servizzi Tekniċi responsabbli għat-twettiq tat-testijiet tal-approvazzjoni u tal-Awtoritajiet tal-Approvazzjoni tat-Tip
                  
               
                     10.
                  
                  Dispożizzjonijiet tranżizzjonali
                  
               ANNESSI
         
                     1.
                  
                  Komunikazzjoni
                  
               
                     2.
                  
                  Arranġamenti tal-marki tal-approvazzjoni
                  
               
                     3.
                  
                  Test tal-akkuratezza tal-ispeedometer għall-konformità tal-produzzjoni
                  
               1.   KAMP TA' APPLIKAZZJONI
         Dan ir-Regolament japplika għall-approvazzjoni ta' vetturi tal-kategoriji L, M u N. (1)
         
         2.   DEFINIZZJONIJIET
         Għall-finijiet ta' dan ir-Regolament:
         
                     2.1.
                  
                  
                     “Approvazzjoni ta' vettura” tfisser l-approvazzjoni ta' tip ta' vettura fir-rigward tat-tagħmir tal-ispeedometer u l-odometru inkluża l-installazzjoni tagħhom.
                  
               
                     2.2.
                  
                  
                     “Tip ta' vettura fir-rigward tal-ispeedometer u l-odometru tagħha” tfisser vetturi li bejniethom ma juru ebda differenza essenzjali, fejn dawk id-differenzi jistgħu japplikaw, b'mod partikolari, għal dawn li ġejjin:
                     
                                 2.2.1.
                              
                              
                                 Id-denominazzjoni tad-daqs tat-tajers magħżula mill-varjetà ta' tajers normalment armati fuq il-vettura;
                              
                           
                                 2.2.2.
                              
                              
                                 Il-proporzjon globali tat-trażmissjoni, inkluż kull apparat għat-tnaqqis tal-proporzjonijiet tat-trażmissjoni lejn l-ispeedometer;
                              
                           
                                 2.2.3.
                              
                              
                                 It-tip ta' speedometer kif ikkaratterizzat minn:
                                 
                                             2.2.3.1.
                                          
                                          
                                             It-tolleranzi tal-mekkaniżmu ta' kejl tal-ispeedometer;
                                          
                                       
                                             2.2.3.2.
                                          
                                          
                                             Il-kostant tekniku tal-ispeedometer;
                                          
                                       
                                             2.2.3.3.
                                          
                                          
                                             Il-medda ta' veloċitajiet murija.
                                          
                                       
                           
                                 2.2.4.
                              
                              
                                 It-tip ta' odometru kif ikkaratterizzat minn dan li ġej:
                                 
                                             2.2.4.1.
                                          
                                          
                                             Il-kostant tekniku tal-odometru;
                                          
                                       
                                             2.2.4.2.
                                          
                                          
                                             L-għadd ta' numerali.
                                          
                                       
                           
               
                     2.3.
                  
                  
                     “Tajers armati normalment” tfisser it-tip jew tipi ta' tajer ipprovduti mill-manifattur fuq it-tip ta' vettura kkonċernata; tajers tal-borra ma jitqisux bħala tajers armati normalment;
                  
               
                     2.4.
                  
                  
                     “Pressjoni ta' użu normali” tfisser il-pressjoni ta' pressjoni ta' nfiħ fil-kiesaħ speċifikata mill-manifattur tal-vettura, miżjuda b'0,2 bar;
                  
               
                     2.5.
                  
                  
                     “Speedometer” tfisser dik il-parti tat-tagħmir tal-ispeedometer li tindika lis-sewwieq il-veloċità tal-vettura tiegħu fi kwalunkwe ħin partikolari; (2)
                     
                     
                                 2.5.1.
                              
                              
                                 “Tolleranzi tal-mekkaniżmu ta' kejl tal-ispeedometer” għandha tfisser il-preċiżjoni tal-istrument tal-ispeedometer proprju, espressa bħala l-limiti massimi u minimi tal-indikazzjoni tal-veloċità għal medda ta' inputs tal-veloċità;
                              
                           
                                 2.5.2.
                              
                              
                                 “Kostant tekniku tal-ispeedometer” għandha tfisser ir-relazzjoni bejn id-dawriet jew l-impulsi tal-input kull minuta u veloċità speċifikata murija;
                              
                           
               
                     2.6.
                  
                  
                     “Odometru” tfisser il-parti tat-tagħmir li tindika lis-sewwieq id-distanza totali rreġistrata mill-vettura minn meta bdiet titħaddem.
                     2.6.1.   “Il-kostant tekniku tal-odometru” tfisser ir-relazzjoni bejn id-dawriet jew l-impulsi tal-input u d-distanza vvjaġġata mill-vettura.
                  
               
                     2.7.
                  
                  
                     “Vettura mingħajr tagħbija” tfisser il-vettura f'kundizzjoni ta' tħaddim, mimlija bil-karburant, fluwidu berried, lubrikant, għodod u stepni (jekk ipprovduti bħala tagħmir standard mill-manifattur tal-vettura), li ġġorr sewwieq li jiżen 75 kg, iżda mingħajr passiġġiera, aċċessorji mhux obbligatorji jew tagħbija.
                  
               3.   APPLIKAZZJONI GĦALL-APPROVAZZJONI
         3.1.   L-applikazzjoni għall-approvazzjoni ta' tip ta' vettura fir-rigward tat-tagħmir tal-ispeedometer u tal-odometru, inkluża l-installazzjoni tiegħu għandha tiġi ppreżentata mill-manifattur tal-vettura jew mir-rappreżentant debitament akkreditat tiegħu.
         3.2.   Din għandha tkun akkumpanjata mid-dokumenti li ġejjin fi tliet kopji u bid-dettalji li ġejjin:
         3.2.1.   Deskrizzjoni tat-tip ta' vettura fir-rigward tal-punti msemmija fil-paragrafi 2.2, 2.3, 2.4, 2.5 u 2.6 t'aktar 'il fuq; it-tip ta' vettura għandu jiġi speċifikat.
         3.3.   Vettura mingħajr tagħbija rappreżentattiva tat-tip ta' vettura għall-approvazzjoni, għandha tiġi ppreżentata lis-servizz tekniku li jwettaq it-testijiet tal-approvazzjoni.
         3.4.   L-Awtorità tal-Approvazzjoni tat-Tip għandha tivverifika l-eżistenza ta' arranġamenti sodisfaċenti biex jiġi żgurat il-kontroll effettiv tal-konformità tal-produzzjoni qabel ma tingħata l-approvazzjoni tat-tip.
         4.   APPROVAZZJONI
         4.1.   Jekk it-tip ta' vettura ppreżentata għall-approvazzjoni skont dan ir-Regolament tissodisfa r-rekwiżiti tar-Regolament fejn għandu x'jaqsam it-tagħmir tal-ispeedometer u tal-odometru inkluża l-installazzjoni tiegħu, għandha tingħata l-approvazzjoni għal dak it-tip ta' vettura.
         4.2.   Għandu jiġi assenjat numru tal-approvazzjoni għal kull tip approvat. L-ewwel żewġ figuri għandhom ikunu l-ogħla numru mis-serje ta' emendi inkorporati fir-Regolament fiż-żmien tal-ħruġ tal-approvazzjoni. L-istess Parti Kontraenti ma tistax tassenja l-istess numru lil tip ieħor ta' vettura suġġetta għad-dispożizzjonijiet tal-paragrafu 6 ta' dan ir-Regolament.
         4.3.   Notifika ta' approvazzjoni jew ta' ċaħda ta' approvazzjoni ta' tip ta' vettura skont dan ir-Regolament għandha tiġi kkomunikata lill-Partijiet għall-Ftehim li japplikaw dan ir-Regolament permezz ta' formola li tikkonforma mal-mudell fl-Anness 1 ta' dan ir-Regolament u ta' dijagrammi, ipprovduti mill-applikant għall-approvazzjoni, tal-installazzjoni f'format mhux akbar minn A4 (210 × 297 mm) jew mitwija għal dak il-format, u fuq skala adatta.
         4.4.   Ma' kull vettura li tikkonforma ma' tip ta' vettura approvata skont dan ir-Regolament għandha titwaħħal, b'mod li jkun jidher u f'post faċilment aċċessibbli, kif speċifikat fil-formola tal-approvazzjoni, marka internazzjonali ta' approvazzjoni li tikkonsisti f'dan li ġej:
         
                     4.4.1.
                  
                  
                     Ċirku madwar l-ittra “E” segwit bin-numru li jiddistingwi l-pajjiż li jkun ta l-approvazzjoni (3);
                  
               
                     4.4.2.
                  
                  
                     In-numru ta' dan ir-Regolament, segwit bl-ittra “R”, sing u n-numru tal-approvazzjoni fuq in-naħa tal-lemin taċ-ċirku deskritt fil-paragrafu 4.4.1.
                  
               4.5.   Jekk il-vettura tkun konformi ma' tip ta' vettura approvata, skont Regolament ieħor jew Regolamenti oħra annessi ma' dan il-Ftehim fil-pajjiż li jkun ħareġ l-approvazzjoni skont dan ir-Regolament, is-simbolu msemmi fil-paragrafu 4.4.1 ma għandux għalfejn jiġi repetut; f'każ bħal dan, in-numri u s-simboli addizzjonali tar-Regolamenti kollha li skont l-approvazzjoni tagħhom ingħatat l-approvazzjoni fil-pajjiż li ta l-approvazzjoni skont dan ir-Regolament għandhom jitqiegħdu f'kolonni vertikali fuq il-lemin tas-simbolu preskritt fil-paragrafu 4.4.1.
         4.6.   Il-marka tal-approvazzjoni għandha tkun tinqara b'mod ċar u ma tkunx tista' titħassar.
         4.7.   Il-marka tal-approvazzjoni għandha titqiegħed qrib ta' jew fuq il-pjanċa tad-data tal-vettura mwaħħla mill-manifattur.
         4.8.   L-Anness 2 ta' dan ir-Regolament jagħti eżempji ta' arranġamenti tal-marki tal-approvazzjoni.
         5.   SPEĊIFIKAZZJONIJIET
         5.1.   Speedometer u odometru ta' abbord li jikkonformaw mar-rekwiżiti ta' dan ir-Regolament għandhom ikunu armati fuq il-vettura biex ikunu approvati.
         5.2.   L-iskrin tal-ispeedometer għandu jkun pożizzjonat fil-kamp viżiv dirett tas-sewwieq u għandu jkun jista' jinqara b'mod ċar kemm bi nhar kif ukoll bil-lejl. Il-medda ta' veloċitajiet murija għandha tkun wiesgħa biżżejjed biex tinkludi l-veloċità massima ta' dan it-tip ta' vettura kif iddikjarat mill-manifattur.
         5.2.1.   Fil-każ ta' speedometers maħsuba għal vetturi tal-kategoriji M, N, u L3, L4, L5, u L7, il-gradazzjoni għandha tkun 1, 2, 5 jew 10 km/h. Il-valuri numeriċi tal-veloċità għandhom ikunu indikati fuq l-iskrin kif ġej: meta l-ogħla valur fuq l-iskrin ma jaqbiżx il-200 km/h, il-valuri tal-veloċità għandhom ikunu indikati f'intervalli li ma għandhomx jeċċedu l-20 km/h. Meta l-valur massimu fuq l-iskrin jaqbeż il-200 km/h, imbagħad il-valuri tal-veloċità għandhom ikunu indikati f'intervalli li ma jaqbżux it-30 km/h. L-intervalli tal-valuri numeriċi tal-veloċità indikati ma għandhomx bżonn ikunu uniformi.
         Jekk is-setting jippermetti lis-sewwieq li jagħżel bejn il-veloċità f'km/h u f'mph (mili fis-siegħa), il-veloċità tista' tintwera biss jew f'km/h jew f'mph fi kwalunkwe ħin partikolari. L-unità korrispondenti għandha tintwera b'mod permanenti.
         5.2.2.   Fil-każ ta' vetturi tal-kategoriji M, N, u L3, L4, L5, u L7 manifatturati biex jinbiegħu f'kull pajjiż fejn jintużaw unitajiet imperjali, l-ispeedometer għandu jkun ukoll immarkat f'mili fis-siegħa (mph); l-iskala għandha tkun ta' 1, 2, 5 jew 10 mph.
         Il-veloċità tista' tintwera jew f'km/h jew f'mph fi kwalunkwe ħin partikolari sakemm is-setting jippermetti lis-sewwieq jagħżel bejn il-veloċità f'km/h u mph, f'dak il-każ l-unità korrespondenti għandha tintwera b'mod permanenti.
         Il-valuri numeriċi tal-veloċità għandhom ikunu indikati fuq l-iskrin f'intervalli li ma jaqbżux l-20 mph u li jibdew minn 10 jew 20 mph. L-intervalli tal-valuri numeriċi tal-veloċità indikati ma għandhomx bżonn ikunu uniformi.
         5.2.3.   Fil-każ ta' speedometers maħsuba għal vetturi tal-kategoriji L1 (mopeds), L2, u L6, il-valuri fuq l-iskrin m'għandhomx jaqbżu t-80 km/h. Il-gradazzjoni għandha tkun 1, 2, 5 jew 10 km/h u l-valuri numeriċi mmarkati tal-veloċità indikata ma għandhomx jaqbżu l-10 km/h. L-intervalli tal-valuri numeriċi tal-veloċità indikati ma għandhomx bżonn ikunu uniformi.
         5.2.4.   Fil-każ ta' vetturi tal-kategoriji L1, L2 u L6 manifatturati biex jinbiegħu f'kull pajjiż fejn jintużaw unitajiet imperjali, l-ispeedometer għandu jkun ukoll immarkat f'mph; l-iskala għandha tkun ta' 1, 2, 5 jew 10 mph. Il-valuri numeriċi tal-veloċità għandhom ikunu indikati fuq l-iskrin f'intervalli li ma jaqbżux l-10 mph u li jibdew minn 10 jew 20 mph. L-intervalli tal-valuri numeriċi tal-veloċità indikati ma għandhomx bżonn ikunu uniformi. Jekk is-setting jippermetti lis-sewwieq biex jagħżel bejn l-ispeed f'km/h u mph, mela l-ispeed jista' jintwera biss jew f'km/h jew f'mph ffl-istess ħin. L-unità korrispondenti għandha tintwera b'mod permanenti.
         5.3.   Il-preċiżjoni tat-tagħmir tal-ispeedometer għandha tiġi ttestjata skont il-proċedura li ġejja:
         
                     5.3.1.
                  
                  
                     It-tajers għandhom ikunu wieħed mit-tipi normalment imwaħħla mal-vettura kif definit fil-paragrafu 2.3 ta' dan ir-Regolament. Għandu jitwettaq test għal kull tip ta' speedometer maħsub biex jintrama fuq il-vettura mill-manifattur.
                  
               
                     5.3.2.
                  
                  
                     It-test għandu jitwettaq bil-vettura fil-piż tagħha mingħajr tagħbija. Jista' jinġarr piż addizzjonali għall-finijiet ta' kejl. Il-piż tal-vettura u tqassim tiegħu bejn il-fusijiet għandhom ikunu indikati fil-komunikazzjoni tal-approvazzjoni (ara l-Anness 1, punt 7.);
                  
               
                     5.3.3.
                  
                  
                     It-temperatura ta' referenza fl-ispeedometer għandha tkun 23 ± 5 °C;
                  
               
                     5.3.4.
                  
                  
                     Matul kull test il-pressjoni tat-tajers għandha tkun il-pressjoni ta' użu normali kif definita fil-paragrafu 2.4.;
                  
               
                     5.3.5.
                  
                  
                     Il-vettura hi ttestjata fil-veloċitajiet li ġejjin:
                     
                                 Il-veloċità massima skont id-disinn (Vmax) tal-vettura speċifikata mill-manifattur tal-vettura (km/h)
                              
                              
                                 Veloċità tat-test (V1)
                                 (km/h)
                              
                           
                                 Vmax ≤ 45
                              
                              
                                 80 % tal-Vmax
                                 
                              
                           
                                 45 < Vmax ≤ 100
                              
                              
                                 40 km/h u 80 % Vmax
                                 
                                 (jekk il-veloċità li tirriżulta tkun ≥ 55 km/h)
                              
                           
                                 100 < Vmax ≤ 150
                              
                              
                                 40 km/h, 80 km/h u 80 % Vmax
                                 
                                 (jekk il-veloċità li tirriżulta tkun ≥ 100 km/h)
                              
                           
                                 150 < Vmax
                                 
                              
                              
                                 40 km/h, 80 km/h u 120 km/h
                              
                           
               
                     5.3.6.
                  
                  
                     L-istrumentazzjoni tat-test użata għall-kejl tal-veloċità reali tal-vettura għandha tkun preċiża sa ± 0,5 fil-mija;
                     5.3.6.1.   Il-wiċċ tal-korsa tat-test meta tintuża għandu jkun ċatt u niexef, u jipprovdi adeżjoni suffiċjenti;
                     5.3.6.2.   Jekk jintuża dinamometru bir-romblu għat-test, id-dijametru tar-romblu għandu jkun mill-inqas 0,4 m;
                  
               5.4.   Il-veloċità indikata ma għandhiex tkun inqas mill-veloċità reali tal-vettura. Bil-veloċitajiet tat-test speċifikati fil-paragrafu 5.3.5. hawn fuq, għandu jkun hemm ir-relazzjoni li ġejja bejn il-veloċità murija (V1) u l-veloċità reali (V2).
         0 ≤ (V1 – V2) ≤ 0,1 V2 + 4 km/h
         5.5.   L-iskrin tal-odometru għandu jkun viżibbli jew aċċessibbli għas-sewwieq. L-odometru għandu juri mill-inqas numru sħiħ kompost minn minimu ta' 6 numerali għall-vetturi ta' kategoriji M u N, u mill-inqas numru sħiħ kompost minn minimu ta' 5 numerali għall-vetturi ta' kategorija L. Madanakollu, l-Awtoritajiet tal-Approvazzjoni tat-Tip jistgħu jaċċettaw ukoll numru sħiħ kompost minn mill-inqas 5 numerali għall-vetturi ta' kategoriji M u N jekk l-użu intenzjonat tal-vettura jiġġustifikah.
         5.5.1.   Fil-każ ta' vetturi manifatturati biex jinbiegħu f'kull pajjiż fejn jintużaw unitajiet imperjali, l-odometru għandu jkun immarkat f'mili.
         6.   MODIFIKI TAT-TIP TA' VETTURA
         6.1.   Kull modifika tat-tip ta' vettura għandha tiġi nnotifikata lill-Awtorità tal-Approvazzjoni tat-Tip li tkun approvat it-tip ta' vettura. L-Awtorità mbagħad tista' jew:
         
                     6.1.1.
                  
                  
                     Tqis li l-modifiki magħmula x'aktarx ma jkollhomx effett avvers apprezzabbli u li jkun xi jkun il-każ, il-vettura xorta baqgħet tissodisfa r-rekwiżiti; jew
                  
               
                     6.1.2.
                  
                  
                     Tesiġi rapport ieħor ta' test mis-Servizz Tekniku responsabbli għat-twettiq tat-testijiet.
                  
               6.2.   L-avviż ta' konferma jew ċaħda tal-approvazzjoni, flimkien mad-dettalji tal-modifikazzjonijiet, għandu jiġi kkomunikat permezz tal-proċedura speċifikata fil-paragrafu 4.3, ta' hawn fuq lill-Partijiet għall-Ftehim li japplikaw dan ir-Regolament.
         7.   IL-KONFORMITÀ TAL-PRODUZZJONI
         7.1.   Il-proċeduri tal-konformità tal-produzzjoni għandhom ikunu konformi ma' dawk stabbiliti fil-Ftehim, Skeda 1 (E/ECE/TRANS/505/Rev.3), b'dawn ir-rekwiżiti li ġejjin:
         7.2.   Kull vettura approvata skont dan ir-Regolament għandha tkun manifatturata b'tali mod li tikkonforma mat-tip approvat billi tissodisfa r-rekwiżiti tal-parti(jiet) rilevanti ta' dan ir-Regolament.
         7.3.   Għal kull tip ta' vettura jsiru kontrolli suffiċjenti rigward it-tagħmir tal-ispeedometer u l-installazzjoni tiegħu; b'mod partikolari, tal-anqas għandhom isiru t-testijiet preskritti fl-Anness 3 ta' dan ir-Regolament għal kull tip ta' vettura.
         7.4.   L-Awtorità, li tat l-approvazzjoni tat-tip, tista', fi kwalunkwe waqt, tivverifika l-metodi tal-kontroll tal-konformità applikati f'kull faċilità ta' produzzjoni. Il-frekwenza normali ta' dawn il-verifiki għandha tkun ta' darba kull sentejn.
         7.5.   Fejn jinstabu riżultati mhux sodisfaċenti matul il-verifiki u l-kontrolli skont il-paragrafu 7.4. hawn fuq, l-awtorità kompetenti għandha tiżgura li jittieħdu l-passi kollha meħtieġa biex terġa' tinkiseb il-konformità tal-produzzjoni malajr kemm jista' jkun.
         8.   PENALI GĦAL NUQQAS TA' KONFORMITÀ TAL-PRODUZZJONI
         8.1.   L-approvazzjoni mogħtija fir-rigward ta' tip ta' vettura skont dan ir-Regolament tista' tiġi rtirata jekk ir-rekwiżit stabbilit fil-paragrafu 7.1 hawn fuq ma jiġix issodisfat jew jekk il-vetturi jkunu naqsu milli jgħaddu mill-kontrolli preskritti fil-paragrafu 7 hawn fuq.
         8.2.   Jekk Parti għall-Ftehim li tapplika dan ir-Regolament tirtira approvazzjoni li tkun tat fl-imgħoddi, din għandha tinnotifika b'dan minnufih lill-Partijiet Kontraenti l-oħra li japplikaw dan ir-Regolament, permezz ta' formola tal-komunikazzjoni konformi mal-mudell fl-Anness 1 ta' dan ir-Regolament.
         9.   ISMIJIET U INDIRIZZI TAS-SERVIZZI TEKNIĊI RESPONSABBLI GĦAT-TWETTIQ TAT-TESTIJIET TAL-APPROVAZZJONI U TAL-AWTORITAJIET TAL-APPROVAZZJONI TAT-TIP
         Il-Partijiet Kontraenti għall-Ftehim li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi responsabbli għat-twettiq tat-testijiet tal-approvazzjoni u tal-Awtoritajiet tal-Approvazzjoni tat-Tip li taw l-approvazzjoni, u għand min għandhom jintbagħtu l-formoli li jiċċertifikaw approvazzjoni jew estensjoni jew rifjut jew irtirar ta' approvazzjoni, maħruġa f'pajjiżi oħrajn.
         10.   DISPOŻIZZJONIJIET TRANŻIZZJONALI
         10.1.   Mid-data uffiċjali tad-dħul fis-seħħ tas-serje ta' emendi 01, l-ebda Parti Kontraenti li tapplika dan ir-Regolament ma għandha tirrifjuta li tagħti jew tirrifjuta li taċċetta approvazzjonijiet tat-tip skont dan ir-Regolament kif emendat bis-serje ta' emendi 01.
         10.2.   Mill-1 ta' Settembru 2017, il-Partijiet Kontraenti li japplikaw dan ir-Regolament għandhom jagħtu approvazzjonijiet tat-tip ġodda biss jekk it-tip ta' vettura li trid tiġi approvata tkun tissodisfa r-rekwiżiti ta' dan ir-Regolament kif emendat bis-serje ta' emendi 01.
         10.3.   Il-Partijiet Kontraenti li japplikaw dan ir-Regolament ma għandhomx jirrifjutaw li jagħtu estensjonijiet ta' approvazzjonijiet tat-tip għal tipi eżistenti li jkunu ngħataw skont is-serje preċedenti ta' emendi ta' dan ir-Regolament.
         10.4.   Mid-dħul fis-seħħ tas-serje ta' emendi 01 ta' dan ir-Regolament, il-Partijiet Kontraenti li japplikaw dan ir-Regolament jistgħu jkomplu jaċċettaw it-tip u l-approvazzjonijiet tat-tip mogħtija skont is-serje preċedenti ta' emendi għar-Regolament.
         
            (1)  Kif definit fir-Riżoluzzjoni Konsolidata dwar il-Kostruzzjoni tal-Vetturi (R.E.3.), dokument ECE/TRANS/WP.29/78/Rev.6, paragrafu 2. - www.unece.org/trans/main/wp29/wp29wgs/wp29gen/wp29resolutions.html
         
            (2)  Dan ma jinkludix il-parti tat-takografu li tindika l-veloċità jekk din tikkonforma mal-ispeċifikazzjonijiet tal-approvazzjoni tat-tip li ma jippermettux differenza assoluta bejn il-veloċità reali u dik indikata li hi ogħla mill-valuri li jirriżultaw mir-rekwiżiti fil-paragrafu 5.4 hawn taħt.
         
            (3)  In-numri li jiddistingwu l-Partijiet Kontraenti għall-Ftehim tal-1958 huma riprodotti fl-Anness 3 tar-Riżoluzzjoni Konsolidata dwar il-Kostruzzjoni tal-Vetturi (R.E.3), id-dokument ECE/TRANS/WP.29/78/Rev. 6, Anness 3 - www.unece.org/trans/main/wp29/wp29wgs/wp29gen/wp29resolutions.html
      
      
         
            ANNESS 1
            Test ta 'immaġni
            
               KOMUNIKAZZJONI
               (Format massimu: A4 (210 × 297 mm))
               (1)
               Maħruġa minn: Isem tal-amministrazzjoni:
               Li tikkonċerna: (2) Approvazzjoni mogħtija
               Approvazzjoni estiża
               Approvazzjoni rrifjutata
               Approvazzjoni rtirata
               Produzzjoni mwaqqfa għalkollox
               ta’ tip ta’ vettura fir-rigward tat-tagħmir tal-ispeedometer inkluża l-installazzjoni tiegħu skont ir-Regolament Nru 39.
               Nru tal-approvazzjoni Nru tal-estensjoni
               1. L-isem jew il-marka kummerċjali tal-vettura:
               2. It-tip ta’ vettura:
               3. L-isem u l-indirizz tal-manifattur:
               4. Jekk applikabbli, l-isem u l-indirizz tar-rappreżentant tal-manifattur:
               5. Deskrizzjoni tat-tagħmir tal-ispeedometer:
               5.1. Dettalji ta’ tajers normalment armati fuqu:
               5.2. Dettalji ta’ tajers armati fuqu matul it-test:
               5.3. Proporzjon tat-tagħmir tal-ispeedometer:
               6. Deskrizzjoni tat-tagħmir tal-ispeedometer:
               7. Massa tal-vettura kif ittestjata u t-tqassim tagħha bejn il-fusijiet:
               8. Varjanti:
               9. Il-vettura tressqet għall-approvazzjoni fi:
               10. Is-Servizz Tekniku responsabbli għat-twettiq tat-testijiet tal-approvazzjoni:
               11. Id-data tar-rapport maħruġ minn dak is-Servizz:
               12. In-numru tar-rapport maħruġ minn dak is-Servizz:
               13. Approvazzjoni mogħtija/miċħuda/estiża/irtirata (2)
               14. Il-pożizzjoni tal-marka tal-approvazzjoni fuq il-vettura:
               15. Post:
               16. Data:
               17. Firma:
               (1) Numru distintiv tal-pajjiż li ta, estenda, ċaħad jew irtira l-approvazzjoni (ara d-dispożizzjonijiet tal-approvazzjoni fir-Regolament).
               (2) Ingassa fejn mhux rilevanti.
            
         
      
      
         
            ANNESS 2
            
               ARRANĠAMENTI TAL-MARKI TAL-APPROVAZZJONI
            
            MUDELL A
            (ara l-paragrafu 4.4 ta' dan ir-Regolament)
            a = 8 mm min.
            Il-marka tal-approvazzjoni ta' hawn fuq imwaħħla ma' vettura turi li t-tip ta' vettura kkonċernata ġie approvat fin-Netherlands (E 4), skont ir-Regolament Nru 39. In-numru tal-approvazzjoni jindika li l-approvazzjoni ngħatat skont ir-rekwiżiti tar-Regolament tan-NU Nru 39 li jinkorpora s-serje 01 ta' emendi.
            MUDELL B
            (ara l-paragrafu 4.5 ta' dan ir-Regolament)
            a = 8 mm min.
            Il-marka ta' approvazzjoni t'hawn fuq imwaħħla ma' vettura turi li t-tip ta' vettura kkonċernata ġie approvat fin-Netherlands (E 4) skont ir-Regolamenti Nru 39 u Nru 33 (1).In-numri tal-approvazzjoni jindikaw li, fid-dati meta ngħataw l-approvazzjonijiet rispettivi, ir-Regolament tan-NU Nru 39 kien jinkludi s-serje 01 ta' emendi u r-Regolament tan-NU Nru 33 kien għadu fil-forma oriġinali tiegħu.
            
               (1)  It-tieni numru hu mogħti biss bħala eżempju.
         
      
      
         
            ANNESS 3
            
               TEST TA'AKKURATEZZA TAL-ISPEEDOMETER GĦALL-KONFORMITÀ TAL-PRODUZZJONI
            
            1.   KUNDIZZJONIJIET TAT-TEST
            Il-kundizzjonijiet tat-test għandhom ikunu kif stipulati fil-paragrafi 5.3.1 sa 5.3.6 ta' dan ir-Regolament.
            2.   REKWIŻITI
            Il-produzzjoni għandha titqies li tikkonforma ma' dan ir-Regolament jekk ir-relazzjoni li ġejja bejn il-veloċità indikata fuq l-iskrin tal-ispeedometer (V1) u l-veloċità attwali (V2) tkun osservata:
            
                         
                     
                     
                        Fil-każ ta' vetturi tal-kategoriji M u N:
                        0 ≤ (V1 – V2) ≤ 0,1 V2 + 6 km/h;
                     
                  
                         
                     
                     
                        Fil-każ ta' vetturi tal-kategoriji L3, L4 u L5:
                        0 ≤ (V1 – V2) ≤ 0,1 V2 + 8 km/h;
                     
                  
                         
                     
                     
                        Fil-każ ta' vetturi tal-kategoriji L1 u L2:
                        0 ≤ (V1 – V2) ≤ 0,1 V2 + 4 km/h.